**Pénzügy és számvitel Alapszak**

**Záróvizsga tételsor**

**„A” tételsor**

1. a) A gazdaságpolitika és pénzügypolitika kapcsolata, a pénzügypolitika cél-és eszközrendszere, a pénzügyi közvetítő intézmények, a monetáris politika lényege.

1. b) A számviteli törvény filozófiája, a számviteli elvek gyakorlati alkalmazása, a vállalkozások számviteli politikájának célja és tartalma.

2. a) A fiskális politika lényege, az államháztartás bemutatása, a mai magyar adórendszer jellemzése.

2. b) A beszámolási kötelezettség ismertetése, a beszámoló típusai, a beszámoló elemeinek bemutatása, a cash-flow elemzés célja, annak módszere.

3. a) Az adózás rendje Magyarországon, adóhatóságok, adókötelezettség, önadózás, adóellenőrzés, szankciók, jogorvoslati lehetőségek, önellenőrzés, végrehajtás a mai magyar adórendszerben.

3. b) Az immateriális javak és tárgyi eszközök könyvviteli elszámolása, azok értékelési szabályai, értelmezésük a mérlegben, elemzésének szempontjai.

4. a) A személyi jövedelemadó ismertetése.

4. b) A befektetett pénzügyi eszközök számviteli elszámolása, értékelési szabályai, értelmezése a mérlegben, elemzésének szempontjai.

5. a) A társadalombiztosítás szolgáltatásai és a kiadások fedezetét szolgáló befizetési kötelezettségek ismertetése.

5. b) A készletek számviteli elszámolása, értékelési szabályai, értelmezésük a mérlegben, elemzésének szempontjai.

6. a) Az általános forgalmi adó ismertetése.

6. b) A követelések számviteli elszámolása, értékelésük, értelmezésük a mérlegben, elemzésének szempontjai.

7. a) A társasági adó ismertetése. Az egyes ágazatokat terhelő különadó ismertetése.

7. b) A forgóeszközként kimutatott értékpapírok számviteli elszámolása, értékelési szabályaik, értelmezésük a mérlegben, elemzésének szempontjai.

8. a) Az egyszerűsített vállalkozói adó, a KATA, KIVA ismertetése.

8. b) A pénzeszközök számviteli elszámolása, értékelésük (deviza számlák, valuta pénztár), értelmezésük a mérlegben, elemzésének szempontjai.

9. a) A helyi adók ismertetése.

9. b) Az időbeli elhatárolások és a céltartalék számviteli elszámolása, értelmezésük a mérlegben, elemzésének szempontjai.

10. a) Az illetékek gazdasági szerepe, a mai magyar illetékfizetési kötelezettség általános ismertetése, a vámok szerepe a gazdaságban, a vámok ismertetése.

10. b) A saját tőke elemei, az egyes elemek számviteli elszámolása, értelmezésük a mérlegben, az osztalékfizetés korlátozása, elemzésének szempontjai.

11. a) Az ÖKO adók a magyar gazdaságban, a jövedéki adó.

11. b) A kötelezettségek fogalma, csoportosítása, értékelés szabályaik, értelmezésük a mérlegben, elemzésének szempontjai.

12. a) A pénz időértéke, PV. NPV. FV. annuitás értelmezése és azok gyakorlati használati lehetőségei.

12. b) A leltár szerepe a számvitelben, a leltározás szabályai, a leltározás szervezése, a leltárfelvétel és értékelés szabályai.

13. a) A tőkeáttétel fogalma, típusai és értelmezése.

13. b) A számviteli zárlat fogalma, célja és elemei.

14. a) Az értékpapírok fogalma, csoportosítása, a részvény, kötvény és váltó ismertetése.

14. b) Az elő társaság számviteli feladatai, a felszámolás, végelszámolás számviteli összefüggései.

15. a) A tőzsde fogalma, típusai, jellemzése, fontosabb tőzsdei műveletek.

15. b) A termelés számviteli elszámolása, költségek keletkezése, készletre vételek, összefüggés az elszámolási rendszerek és eredménykimutatás között.

16. a) A pénzügyi elemzés célja, adatbázisa és módszerei, fontosabb mutatószámok ismertetése.

16. b) A számviteli szolgáltatások, a könyvvizsgálat, a nyilvánosság érvényesítésének gyakorlata.

17. a) A beruházások előkészítése, beruházás gazdaságossági számítások.

17. b) Az ellenőrzés, önellenőrzés számviteli elszámolása, a penziós ügyletek, a lízing elszámolása.

18. a) Nemzetközi pénzügyi intézmények ismertetése. A Világbank, az IMF és az EBRD kapcsolata hazánkkal.

18. b) Az eredménykimutatás fogalma, mindkét tartalomszerinti típus ismertetése, a kiegészítő melléklet ismertetése.

19. a) A valuta és deviza szerepe, az árfolyam fogalma, annak változásai és hatásuk a vállalkozás gazdálkodására, az euro bevezetésének feltételei, lehetősége és a bevezetés várható hatása.

19. b) A vezetői számvitel fogalma, célja, eltérései a pénzügyi számviteltől, a 6-7 számlaosztályok szerepe a vezetői információs rendszerben.

20. a) A pénztulajdonos és pénzügyi közvetítő intézmények szempontrendszere pénzlekötések és befektetések elhelyezése, befogadása kapcsán.

20. b) Az önköltségszámítás módszerei, annak számviteli szabályozása.

21. a) A Gazdasági és Monetáris Unió intézményrendszere. Az euró hazai bevezetésének feltételei, lehetőségei és a bevezetés várható hatása a magyar lakosságra és vállalkozókra.

21. b) Melyek a magyar pénzügyi gazdasági ellenőrzés szervei? Röviden jellemezze azokat!

**„C” tételsor (Banki specializáció)**

1. Hitelügyintézőként azt a feladatot kapja, hogy egy vállalkozás pénzügyi helyzetét elemezze a rendelkezésre bocsátott éves beszámoló, és főkönyvi kivonat alapján. Milyen mutatókat számolna, és hogyan értelmezné az eredményeket?
2. Rövidlejáratú forgóeszköz-hiteligény elbírálása kapcsán likviditási mérleg segítségével jellemezze a vállalkozás pénzügyi helyzetét. Mit ért likviditási mérleg alatt, hogyan értelmezzük a likviditási mérleget és annak egyes kategóriáit.
3. Az MNB Monetáris Tanácsa csökkenti az irányadó kamatlábat. Milyen hatással lehet ez közvetlenül és közvetve az Ön vállalatára? Hogyan döntene fejlesztési elképzeléseiről, ha ismét emelkedne e jegybanki alapkamat?
4. Részvényt szeretne vásárolni. Milyen tényezőket venne figyelembe döntéséhez?
5. Az Ön vállalata átmeneti pénzfelesleggel rendelkezik. Mit javasolna a pénzügyi vezetőnek? Milyen intézkedést kezdeményezne átmeneti likviditási hiány esetén?
6. Hogyan győzné meg egy ismerősét arról, hogy egy hitelintézet lakossági szolgáltatásait az e-banking keretében vegye igénybe?
7. Milyen sérelem érheti egy hitelintézetben a lakáshitelt igénybevevők érdekeit? Fogyasztóvédelmi szempontból milyen jogszabályokra, milyen intézményekre, illetve milyen intézkedésekre hívná fel az említett ügyfélkör figyelmét?
8. Milyen befektetési típusok kapcsolódhatnak az emberi életpálya egyes szakaszaihoz? Milyen befektetést tanácsolna fiatal szülőknek, akik két kisgyermeket nevelnek, és nagyobb lakást szeretnének?
9. Hogyan hat egy bank működésére a referencia-kamatlábak változása és a devizaárfolyamok változása?
10. Kötne-e Ön euró-alapú életbiztosítást? Indokolja meg válaszát az árfolyamkockázat szempontjából és az euró hazai bevezetése szempontjából is!
11. Jellemezze az egyik, tőzsdére bevezetett hitelintézetet, mint gazdasági társaságot banküzemi szempontból!
12. Hogyan építené fel azt az üzleti tervet, amellyel egy gabonafeldolgozó vállalat fejlesztési hiteligényét szeretné alátámasztani?
13. Milyen esetben kezdeményezné likviditási problémájának megoldására a faktoringot, ha Ön agrárvállalkozó lenne?
14. Ha Ön egy építőipari vállalat pénzügyi vezetője lenne, hogyan oldaná meg tartósan lekötött forgóeszközeinek finanszírozását?
15. Az éves hitellimit meghatározása során hogyan állapítaná meg egy kereskedelmi vállalat hitelképességét számszerűsített és szubjektív tényezők alapján?
16. Hitelügyintézőként hogyan mérné fel egy cipőgyár üzleti és pénzügyi kockázatait a hitelbírálat során? Elsősorban milyen hitelezési biztosítékokat kérne?
17. Hogyan állapítaná meg egy nyomdaipari kisvállalkozás hitelképességét? Milyen információkat kérne a scoringhoz? Milyen kamatfeltételeket szerepeltetne a kölcsönszerződésben?

**„C” tételsor (Controlling specializáció)**

1. Önnek kontrollerként a termelés üzemszervezési feladataiba kell bekapcsolódnia. Az üzemszervezésnek milyen módszereit tudná használni, milyen időkkel kell kalkulálnia? Vezesse le egy termék előállításához szükséges idő meghatározását?
2. A logisztika értelmezése az üzemszervezés és a logisztika kapcsolata. Az időnorma szerkezete, összetevői.
3. A termelési kapacitás, a kapacitás kihasználás és a kihasználási index fogalma, meghatározási módjuk. Az átfutási idő összetétele és meghatározása.
4. Készítse el egy vállalkozás költségtervét (hagyományos és a tevékenység alapú költségszámítást)! Hogyan használhatná fel a tervezésnél a különböző Direct Costing eljárásokat?
5. Értelmezze a terv-tény eltéréseket a költségek és az árbevétel alakulásában. Mi a mix eltérés?

1. Értelmezze a büdzsé tervezést! Jellemezze egy termelő vállalkozás büdzsé tervezési folyamatát!
2. A pénzügyi controlling feladatai. A mérleg vertikális és horizontális összefüggései. Finanszírozási alapelvek. Az eszközök pénzzé tehetőségének elemzése valódi gazdasági értéken.
3. A stratégiai menedzsment folyamata: elemzés – döntés – végrehajtás funkciói. Az erőforrás elemzés lehetőségei-módszerei – menete.
4. Érdekhordozók elemzésének lépései és az érdekhordozók jellegzetességei a stratégiai controllingban: tulajdonosok – egyéb érdekhordozók – „stakeholder térkép”.
5. A BSc jelentősége, az egyes nézőpontok funkciói (pénzügyi – működési – fejlődési –vevői).
6. A projekt fogalma, projektmenedzsmenti folyamatok, EU-s pályázatok-projektek jellegzetességei.
7. Funkcionális controlling területek és jellemzőik: teljesítmény-; költség és eredmény-; marketing-; HR-; beruházás és project-; válságmegelőző controlling
8. Az agrárium controlling sajátosságai – agrocontrollház modell.
9. Controlling a kereskedelmi folyamatokban – kereskedelmi értéklánc controlling szempontú elemzése.
10. Vállalatirányítási rendszerek jellegzetességei – VIR célok – VIR fejlődése – VIR-rel szembeni elvárások – gyakorlatban használt VIR-ek.
11. Cégalapítás számviteli vonatkozásai, a saját tőkét érintő változások.

1. A vállalkozás devizás és valutás tételeinek számviteli elszámolásának módszerei, szabályai. Penziós és opciós ügyletek elszámolása, hatásuk a vállalkozás vagyonára.